Rizal Rasid

Muhammad Rizal Azhiman bin Mohd Rasid (lahir 3 September 1995) atau lebih dikenali sebagai Rizal Rasid merupakan seorang penyanyi dan pelakon lelaki Brunei Darussalam yang kini menetap di Malaysia. Beliau mula dikenali melalui lagu Cukup yang menjadi runut bunyi drama TV3 Rindu Yang Terindah pada tahun 2020. Kritikan dan sambutan yang positif terhadap muzik beliau membolehkan beliau berkembang ke pasaran Malaysia dan serantau. Pada tahun 2025, beliau memperkukuhkan lagi reputasinya melalui pertandingan realiti Big Stage Alpha terbitan Astro, yang menyaksikan beliau meraih tempat ketiga serta wang kemenangan dan trofi. Susulan dari rancangan realiti tersebut, Rizal kini merupakan "Lead Vocal" kepada kumpulan Alpha bersama 6 orang lagi finalis di bawah label Rocketfuel Entertainment.

 Kehidupan awal 
Rizal dilahirkan di Brunei Darussalam pada 3 September 1995. Sebelum terjun sepenuh masa ke bidang muzik, beliau pernah bekerja sebagai pramugara. Menurutnya, minat yang mendalam terhadap nyanyian mendorong beliau melepaskan pekerjaan tersebut demi mengejar impian sebagai penyanyi profesional.

 Kerjaya seni 
Rizal Rasid memulakan kerjaya muziknya di Brunei dengan memperkenalkan beberapa lagu di peringkat tempatan. Beliau mula mendapat perhatian di Malaysia selepas menandatangani kontrak dengan Warner Music Malaysia. Pada tahun 2020, lagu Cukup diterbitkan dan dipilih sebagai runut bunyi drama TV3 Rindu Yang Terindah. Lagu ini berjaya memperkenalkan nama Rizal kepada penonton arus perdana Malaysia. Beliau kemudian mengeluarkan single Hubungan Tanpa Status yang mendapat sambutan baik di platform digital. 

Pada tahun 2024, Rizal melancarkan Nadi, diikuti versi akustik Nadi (Akustik). Lagu ini turut mendapat liputan yang meluas dan video muzik rasmi telah diterbitkan oleh Warner Music Malaysia di YouTube. Di awal tahun 2025, beliau berduet dengan penyanyi Tish Errda dalam lagu Tarikh Luput yang menampilkan genre dan gaya nyanyian yang lebih segar. 

 Diskografi 

 Single (Solo) 
+TahunTajuk laguCatatan2020"Cukup"OST Drama Rindu Yang Terindah2022"Hubungan Tanpa Status"2023"Ku Lamar Dia""Ku Lamar Dia" - Korean Version"Cukup" - Korean Version"Nadi""Nadi" - Korean Version"Nadi (Akustik)"2024"Tarikh Luput" - feat. Tish Errda"Suara Kita" - feat Marsya Dania

 Single (Kumpulan Alpha) 
+TahunTajuk laguCatatan2025"Mona Lisa (Bang Bang)"Single Debut Kumpulan Alpha"P Ramlee Saloma"OST Drama Thariq Ridzuwan: His Treasure"Sahabat"Lagu Tema Kempen Astro Hari Kemerdekaan & Hari Malaysia"Bujang (Versi Alpha)" OST Drama (Viu) Satu,Dua...Dia?

 Televisyen 

 Rancangan realiti / Hiburan 
+TahunTajuk rancanganCatatan2025Big Stage AlphaTempat Ketiga

 Rancangan dokumentari / Gaya hidup 
+TahunTajuk RancanganSaluran tvCatatan2025Alpha Dreams UnlockedAstro Ria

 Drama web 
+TahunTajuk RancanganWatakRangkaianCatatan2025Satu, Dua...Dia?MalViu

 Pencapaian 

 Dinobat sebagai Artis Baru terbaik di Anugerah Pelangi ke-8 di Brunei 2022
 Mewakili Brunei dalam acara ASEAN-Korea Music Festival 2024
 Tempat Ketiga Big Stage Alpha 2025 

 Gaya muzik dan pengaruh 
Rizal dikenali dengan vokal balada romantis dan pembawaan lagu yang emosional. Lirik lagunya banyak berkisar tentang cinta, hubungan, dan perasaan peribadi. Beliau menyatakan inspirasi muziknya datang daripada artis serantau seperti Afgan.

 Pautan luar 

 Rizal Rasid di Instagram
 Rizal Rasid di Tiktok
 Rizal Rasid di YouTube

 Rujukan 

Kategori:Kelahiran 1995
Kategori:Penyanyi lelaki Brunei
Kategori:Orang Brunei berketurunan Melayu
Kategori:Muslim Brunei
Kategori:Orang hidup